Den viktigste anvendelsen fikk likevel tesla-spolen i utviklingen av de første radioer da dens elektromagnetiske svingninger har frekvenser som tilsvarer radiobølger. Disse kan på dette vis lettere genereres og med mindre båndbredde enn de første gnistsenderne til Guglielmo Marconi hadde. Det tok derfor ikke lang tid før Marconi og andre benyttet seg av de samme idéene som Tesla hadde gjort bruk av i sin spesielle transformator. Dette teknologiske fremskrittet resulterte derfor i juridiske stridigheter rundt patentrettigheter som varte i mange år.